Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 1003/13/8807	Michalovce, 14.7.2015
EEČ : 2-66-268-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.4.2014, spisová značka Pv 1003/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže podľa  §  212 ods. 2 písm. e)  Tr. zákona na tom skutkovom základe, že  v dobe od 08. 10. 2011 do 08. 10. 2013 na odbernom mieste v obci  XXXXX okres XXXXX, v rodinnom dome XXXXX neoprávnene odoberala elektrickú energiu, a to tým spôsobom, že  z vedenia hlavnej domovej skrine do elektromerového rozvádzača urobila „T“ odbočku, z ktorej bola napojená elektrická inštalácia rodinného domu, čím podľa  odborného vyjadrenia znalca spôsobila poškodenej spoločnosti Východoslovenská distribučná sa a.s., XXXXX, ul. Mlynská 13, XXXXX, IČO: 36599361,  škodu vo výške 430,71 €, 

Uznesením prokurátora Okresnej prokuratúry XXXXX zo dňa 3.4.2014, spisová značka Pv 1003/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry  XXXXX sp. zn. Pv 1003/13/8807 z 03. 04. 2014 bolo podľa § 216 ods. 1 písm. a,b,c) Tr. poriadku, podmienečne zastavené  trestné  stíhanie pre  prečin krádeže podľa § 212 ods. 2 písm. e)  Tr. zákona proti obvinenej  XXXXX.  
											
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 10. 05. 2014.
 
	Skúšobná doba pre podmienečné zastavenie trestného stíhania uplynula dňom 10. 05. 2015.

	Po uplynutí skúšobnej doby bol vyžiadaný odpis z registra trestov a správy o povesti obvinenej.

	Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, iba jedného priestupku, avšak menšej závažnosti, preto možno konštatovať, že vyhovela podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor